โวย 2 มาตรฐานจับรุกป่าชายเลน
เมื่อวันที่ 10 พ.ค. ผู้สื่อข่าวได้รับการร้องทุกข์จากนายวิชิต พิมพิชัย หรือหลวงเปียก อายุ 54 ปี อยู่บ้านเลขที่ 99 หมู่ 4 ต.ลิพัง อ.ปะเหลียนจ.ตรัง คนพิการตาบอดข้างขวา เปิดเผยว่า วันที่ 27มี.ค.2560 ที่ผ่านมา จนท.สถานีพัฒนาทรัพยากรป่าชายเลนที่ 33 (ปะเหลียน-ตรัง) ได้นำป้ายประกาศมาปักไว้ในสวนมะพร้าวของตน เนื้อที่ 10-0-52 ไร่ ต่อมาวันที่ 4 เม.ย. จนท.ป่าชายเลนฯร่วมกับฝ่ายปกครอง อ.ปะเหลียน ได้เข้าตรวจยึดพื้นที่ โดยกล่าวหาว่าตนบุกรุกแผ้วถางป่าชายเลน ในเขตป่าสงวนแห่งชาติป่าคลองหยงสตาร์ ป่าคลองหลักขันธ์ ป่าคลองลิพัง หมู่ 2 บ้านทุ่งลำเจียก-ในทอน ต.ลิพัง อ.ปะเหลียนจ.ตรัง ทั้งที่เป็นที่ดินมรดกอาศัยทำกินมานานร่วม50 ปีแล้ว,นายวิชิตเปิดเผยอีกว่า การกระทำของ จนท.เสมือนทุบหม้อข้าวเชื่อว่าเป็นการกลั่นแกล้ง เพราะอาจจะไปขัดแข้งขัดขาผู้มีอิทธิพลบางกลุ่มในพื้นที่ และเข้าร้องศูนย์ดำรงธรรม จ.ตรัง แต่ยังไม่คืบหน้า จึงอยากขอร้องให้ จนท.ผู้มีอำนาจ และทหารเข้ามาตรวจสอบข้อเท็จจริงอย่างเร่งด่วน เพื่อรังวัดแนวเขต และให้สื่อมวลชนร่วมเป็นสักขีพยาน ก่อนที่ตนและครอบครัวจะเดินทางไปพบ พล.อ.ประยุทธ์ จันทร์โอชา นายกรัฐมนตรี ที่ทำเนียบรัฐบาล ชาวบ้านที่ถือครองที่ดินบริเวณนี้ ต่างรู้ดีว่าอยู่ในพื้นที่ป่าชายเลน แต่ทำไมบ่อเลี้ยงกุ้งนายทุน สวนยางพารา สวนปาล์มน้ำมัน จนท.ถึงมองไม่เห็นฟังไม่ได้ยินแต่มากลั่นแกล้งเข้าตรวจยึดจับกุมพุ่งเป้ามาที่แปลงสวนมะพร้าวของตนด้วย.
การกระทำของ จนท.เสมือนทุบหม้อข้าวเชื่อว่าเป็นการกลั่นแกล้ง เพราะอาจจะไปขัดแข้งขัดขาผู้มีอิทธิพลบางกลุ่มในพื้นที่ และเข้าร้องศูนย์ดำรงธรรม จ.ตรัง แต่ยังไม่คืบหน้า จึงอยากขอร้องให้ จนท.ผู้มีอำนาจ และทหารเข้ามาตรวจสอบข้อเท็จจริง
ตรัง,สวนมะพร้าว,ป่าชายเลน,วิชิต พิมพิชัย,รังวัดแนวเขต